Elmira Ramazanova

Elmira Ramazanova (, ) — Texnika elmlər doktoru, Professor, Azərbaycan Dövlət Neft Akademiyasının nəzdində “Neftin, qazın, geotexnoloji problemləri və kimya” Elmi Tədqiqat İnstitutunun direktoru, AMEA-nın müxbir  üzvü (2007).

 Həyatı 
Elmira Ramazanova 1934-cü il oktyabrın 28-də Bakı şəhərində anadan olmuşdur.

 Təhsili 
1952-ci ildə 134 saylı orta məktəbi qızıl medalla, 1957-ci ildə isə Azərbaycan Sənaye İnstitutunun (Azərbaycan Dövlət Neft Akademiyasının) Energetika fakültəsini fərqlənmə diplomu ilə bitirib.

 Fəaliyyəti 
Alim əmək fəaliyyətinə Azərbaycan Respublikasının Energetika İdarəsində başlayıb, 1992-ci ildən indiyədək Azərbaycan Dövlət Neft Akademiyasının nəzdində “Neftin, qazın, geotexnoloji problemləri və kimya” Elmi Tədqiqat İnstitutunun direktorudur.

O, 1965-ci ildə “Qazkondensat sistemlərdə qazların separasiya şəraitlərinin hesablanma metodunun işlənməsi və tədqiqi” mövzusunda namizədlik, 1975-ci ildə “Adaptasiya metodlarının tətbiqinə əsasən neftqaz-kondensat yataqlarının termodinamiki tədqiqatları“ mövzusunda doktorluq dissertasiyalarını müdafiə edib, 1978-ci ildə professor elmi adını alıb. 2007-ci ildə AMEA-nın müxbir üzvü seçilib.

Elmira Ramazanova neft-qaz və qazkondensat yataqlarının səmərəli işlənməsinin təmini istiqamətində kompleks praktiki və elmi-tədqiqat işləri aparan tanınmış alimdir. Onun elmi fəaliyyətinin əsas istiqamətini neft-qaz, qaz kondensat çıxarmada yaranan mürəkkəbləşmələrə qarşı mübarizə, işlənmə rejiminin tənzimlənməsi üçün lazım olan parametrlərin seçilməsi, nanokompozitlərin alınması, nanotexnologiyaların işlənib hazırlanması və onların istehsalata tətbiqi, neftlə çirklənmiş torpaqların təmizlənməsi təşkil edir.

2004-cü ildə alimin rəhbərliyi ilə ölkəmiz “Qara Dəniz İqtisadi Əməkdaşlıq Təşkilatı”, “Xəzər, Qara dəniz regionunun, tədqiqatlar, energetika və iqlim dəyişilməsi siyasəti” regional layihələrində təmsil olunub. O, Ümumdünya Bankının dəstəyi ilə neftlə çirklənmiş torpaqların təmizlənməsi üzrə qrant layihəsinin rəhbəri və qalibi olub. Eyni zamanda, bir sıra beynəlxalq səviyyəli ekoloji layihələrin rəhbəridir.

O, Afina Milli Kapodistrian Universitetinin “Avrasiya” jurnalının redaksiya heyətinin üzvü, “Azərbaycan Neft Təsərrüfatı” jurnalının və “Vışka” qəzetinin redaksiya heyətinin üzvü, AMEA Yer Elmləri Bölməsinin büro üzvü, Azərbaycan Respublikasının Milli Neft Komitəsinin vitse-prezidentidir.

 Təltif və mükafatları 
 “SSRİ  Neft sənayesi əlaçısı”  (1981).
 “Şərəf nişanı” ordeni (1986). 
 Əməkdar elm xadimi (1990).
 “SSRİ – nin Fəxri neftçisi” (1990).
 Vyetnamın  Neft Sənayesinin  Fəxri  Neft Xadimi” (2010).
 İqtisadi  Əməkdaşlıq Təşkilatının  “11-ci  sammit  ECO-2010”.
 “Şöhrət” ordeni (2014)

 Elmi əsərləri 
Alim 400-ə yaxın elmi əsərin, o cümlədən 3 monoqrafiya, 11 tədris-metodiki vəsait, 34 patent və ixtiranın müəllifidir. Onun rəhbərliyi ilə 25 fəlsəfə doktoru, 2 elmlər doktoru hazırlanıb.
 Термокинетические особенности процессов образования газогидратных кристаллов с учётом их структуры, АNT №6, 2009.
 О контролировании давления в нефтепроводах при транспортировке высоковязких нефтей. Нефтепромысловое дело, №1, 2011.
 Новый   подход   к   исследованию   газлифтных скважин в решение устано­вивших из отборов. Нефтепромысловое дело №6, 2010.
 Нанометаллкомпозиты, подготовленные на краун эфирах и макроциклических соединениях. Конференция «Энергия и изменение климата», Афины, 2011.
 Расширение технологических возможностей автоматизированных систем управления непрерывным газлифтом. Автоматизация, телемеханизация и связь в нефтяной промышленности.
 Многокомпонентные композиционные составы для повышения эффективности при добыче и транспортировании асфальтосмолопарафиновых нефтей. Ухтинский Государственный Технический Университет, «Рассохинские чтения», материалы межрегионального семинара, 2012.
 Описание свойств и фазовых равновесий систем, содержащих сверхкритический флюид диоксида углерода и нефтяные компоненты. АНХ, №12. 2012.
 P –V– T   Dependences in the fluid of the carbon dioxide and calculation of oil components properties. Azerbaijan Journal of Physics, № 2, July, 2013.
 Сепарационная система внутритрубного исполнения. Нефте газовые технологии №6 июнь 2015.
 Композит нанострукторных поликристаллических порошков ВАФ-1 ВАФ-2- современная технология. Международная Научно-Техническая Конференция УФА, Ноябрь, 2016.

 İstinadlar 

Kateqoriya:Texnika elmləri doktorları
Kateqoriya:Professorlar
Kateqoriya:AMEA-nın müxbir üzvləri
Kateqoriya:Bakıda doğulanlar
Kateqoriya:"Şərəf nişanı" ordeni ilə təltif edilənlər
Kateqoriya:"Şöhrət" ordeni ilə təltif edilənlər
Kateqoriya:SSRİ-nin fəxri neftçiləri
Kateqoriya:AMEA-nın qadın müxbir üzvləri
Kateqoriya:Azərbaycan Dövlət Neft və Sənaye Universitetinin müəllimləri
Kateqoriya:Azərbaycan Respublikası Prezidentinin fərdi təqaüdçüləri